M A M M A L t A. 
5 
S. Paniscus fuscus , quem Ao. 8. (1800) obtinui, pilos habet breviores 
et molliores. Pili inprimis verticis non ita proeminenter circumcirca in fronte. 
Pili in nigro multo rudiores , longiores , quam in fusco ; praeprimis in 
cauda , quae multo pilosior. Fuscus non ubique eodem colore ; in maxilla , 
infra aures , pili sunt albicantes \ latera rava ; fascia adhuc dilutior in parte 
superiore cruris versus interiora. Pili in fusco versus manum , in nigro versus 
cubitum versi ; in fusco a cervice omnes pili versus anteriora directi ; in nigro 
vortex in occipite , ubi pili radiatim dispositi. Brachia in fusco longiores , plan- 
taeque posteriores latiores ; pollex paulo fortior. Facies in utroque diversa. 
( Tracl. Edit . ) 
SIMIA CEPHUS. Linn. 
Quam ego 1786. per aliquot dies alui, palpebras habuit nudas, albicantes, 
non niveas. Nihil lunulae in superciliis. Os nigrum. Facies non valde in lon- 
gum producta. Pilus mollis, cinereo- nigricans , intermixto badio. Fasciae 
duae badiae in vertice pone conjunctae. Pedes magis nigri. Buccae pilis pa- 
tulis. Iris castanea. Cutis et basis pilorum subcoerulescens. Ungues omnes 
rotundati. Clamor quasi monedularum congregatarum affectionis et amoris , 
quem ignarus crederet esse irati. Sexus feminei , tamen feminis aeque blandus 
et amicus ac viris. Indicem digitum amabat ori intrusum sugere. Minus quam 
aliae ludicro ingenio et petulanti. Manibus nihil ipsi projectum excipit. Non 
oculis et tripudiis cupiditatem aliorum Simiorum more exprimit. Nullam vidi 
adeo tranquillam , et quae mallet in gremio quieta jacere , quam gesticulari. 
Placentam ex ovis et farina frixam recusavit. Uxorem meam quam multum 
amavit, quum aliquando eam semovisset, quia ulterius gremio gestare non 
vacabat, eadem vespera mordicus appetiit, altero tamen die eodem modo 
ut ante abblandita. Me quoque , licet verberibus ob id facinus mulctassem , 
tamen postridie deosculata est. Iis qui sibi displicent , reflexa supra dorsum 
cauda , posteriora porrigit ; quod praecipue erga pharrnacopaeum quendam 
factitare solebat; an quod odore aliquo medicamentoso sibi displiceret? Si 
quis eam a se removisset, eodem amicitiae clamore dolorem suum expressit, 
intermixto tamen peculiari aliquo grunnitu; etiam hujus sui contemptus , ut 
sibi scilicet videh&tnr, vindictam morsibus infestis irruendo et clamoribus cepit. 
Ignota corpora , ranam arboream , scarabaeum melolontham , inter palmas 
et pavimentum trivit et volutavit ; posteriorem etiam tandem voravit. Captavit 
etiam et voravit objectas muscas. Amavit prae aliis pruna damascena praeci- 
